Danmark er tilbage som et verdens energimæssige forbilleder.

Det konkluderer Peter Hjuler Jensen fra Danmarks Tekniske Universitet, efter at tal fra Energinet.dk viser, at Danmark i december satte verdensrekord i vindkraft.

Læs også : Danske vindmøller sætter ny verdensrekord

Det skete, da 57,4 procent af al den strøm, vi brugte i december, kom fra vindmøller.

- På flere måder er Danmark en slags ledestjerne inden for vindkraft, siger Peter Hjuler Jensen, der er viceinstitutdirektør i DTU Vindenergi, til DR Nyheder.

Læs også : Vestas klar med verdens største vindmølle

- Vi turde ikke drømme om det

Han fastslår dog, at Danmark i en årrække har været det land i verden med det relativt største vindforbrug.

- Men nu begynder vi at nærme os størrelser, vi ikke turde drømme om, da vi startede vindkraftudviklingen, siger Peter Hjuler Jensen.

- Vi har i dag en størrelse på produktionen af vindkraft i el-systemet, som hele verden ser på, siger han.

Læs også : Flere store vindmøller bekymrer naboerne

Vindkraft oversteg 100 procent på årets korteste dag

De danske tal for vindkraft gemmer på flere verdensrekorder:

Foruden julemåneden, hvor 57,4 procent af Danmarks strøm kom fra vindmøller, kom hele 33,8 procent af danskernes årlige strømforbrug fra vindkraft.

Det er første gang, at noget land kommer over en tredjedel, og på et enkelt døgn - den 21. december - producerede vindmøllerne mere strøm end danskernes samlede forbrug, altså over 100 procent.

Læs også : Vestas får stor vindmølle-ordre i USA

Arbejder på at blive uafhængig af udenlandsk strøm

Det havde ingen troet muligt for bare få år siden, siger Peter Hjuler Jensen.

Læs også : Vindmølle blæst omkuld på Djursland

På vindstille dage køber Danmark dog stadig strøm fra vores nabolande, men også på dette område går det fremad, siger han.